ሱዳንና ደቡብ ሱዳን የጋራ አዋሳኝ ድንበሮቻቸዉን ከወታደራዊ እንቅስቃሴ ነፃ ሊያደርጉ ነው
ሱዳንና ደቡብ ሱዳን የጋራ አዋሳኝ ድንበሮቻቸውን ከወታደራዊ እንቅስቃሴ ነፃ ሊያደርጉ መሆኑን አስታውቀዋል፡የሁለቱ አገራት መከለላከያ ሚኒስትሮች በሰጡት መግለጫ በይገባኛል ጥያቄ ዉዝግብ ላይ ባሉባቸው ድንበር አካባቢዎች የሁለቱም አገራት ወታደሮች ከስፍራው ለቀው እንዲወጡ መግባባት ላይ መድረሳቸዉን ነው የተናገሩት፡፡ይህም በአንድ ወር ጊዜ ዉስጥ ተግባራዊ እንደሚደረግ ገልጸዋል፡፡በስምምነቱ መሰረትም ከስደተኞችና ከአህጉራዊና እና ዓለም አቀፍ ተቋማት ቢሮዎች በስተቀር ምንም ዓይነት ወታደራዊ እንቅስቃሴ እንደማይኖር ተገልጿል፡፡አገራቱ ወደዚህ ዉሳኔ ላይ የደረሱት የተባበሩት መንግስታት ድርጅት ጊዜያዊ የፀጥታ ኃይል ሪፖርትን ካደመጡ በኋላ ነው ተብሏል፡፡የውሳኔዉን ተግባራዊነት ለማረጋገጥ ከሁለቱም አገራት የተውጣጣ ቡድን ከአንድ ወር በኋላ ወደ ስፍራው እንደሚያቀና ይጠበቃል፡፡ (ምንጭ፡-አናዱሉ ኤጀንሲ)